**POZIV NA DODJELU BESPOVRATNIH SREDSTAVA**

**STAŽIRANJE U GOSPODARSTVU**

**(*referentni broj:* C3.2.R2-I1.05*)***

**PRILOG 1.**

**ADMINISTRATIVNA PROVJERA, PROVJERA PRIHVATLJIVOSTI PRIJAVITELJA, PARTNERA I PROJEKTA, OCJENA KVALITETE I PROVJERA PRIHVATLJIVOSTI TROŠKOVA**

**Postupak dodjele bespovratnih sredstava**

|  |  |
| --- | --- |
| **Naziv Poziva**  | Stažiranje u gospodarstvu |
| **Referentna oznaka Poziva**  | C3.2.R2-I1.05 |
| **Naziv prijavitelja** |  |
| **Naziv projektnog prijedloga** |  |
| **Referentna oznaka projektnog prijedloga** |  |

**KONTROLNA LISTA ZA ADMINISTRATIVNU PROVJERU I PROVJERU PRIHVATLJIVOSTI PRIJAVITELJA, PARTNERA I PROJEKTA**

|  |  |  |  |
| --- | --- | --- | --- |
| **RB** | **Kriteriji za administrativnu provjeru** | **Procjena (DA/NE/NP)** | **Komentar** |
| 1. | Projektni prijedlog napisan je na hrvatskom jeziku i latiničnom pismu, sva tražena dokumentacija je na hrvatskom jeziku ili prevedena na hrvatski jezik. |  |  |
| 2. | Prijavitelj je dostavio ispunjen Obrazac 2. Izjava prijavitelja.  |  |  |
| 3. | Partner je dostavio Obrazac 3. Izjava partnera. |  |  |
| 4. | Prijavitelj je dostavio ispunjen Obrazac 4. Skupna izjava *(ukoliko je primjenjivo)*. |  |  |
| 5. | Prijavitelj je dostavio ispunjen Obrazac 5. Izjava o usklađenosti projektnog prijedloga s načelom „ne nanosi bitnu štetu“. |  |  |
| 6. | Prijavitelj i partner su dostavili ispunjen Obrazac 6. Izjava prijavitelja/partnera o statusu s obzirom na (ne)povrativost poreza na dodanu vrijednost. |  |  |
| 7. | Prijavitelj je ispunio početnu anketu, na način opisan u Uputama. |  |  |
| 8. | Prijavitelj je dostavio dokaze o projektnom timu (Obrazac 9., životopisi članova projektnog tima ~~UzP 3.1., tablica 3.~~). |  |  |
| 9. | Prijavitelj je dostavio godišnje financijsko izvješće, ili ekvivalentno izvješće za zadnju dostupnu godinu *(ukoliko je primjenjivo)*. |  |  |
| 10. | Prijavitelj je dostavio dokaz o osiguranju vlastitih sredstava za sufinanciranje predloženog projekta (UzP 3.1., tablica 3.). |  |  |
| 11. | Prijavitelj je dostavio izvod iz registra stvarnih vlasnika (UzP 3.1., tablica 3.) *(ukoliko je primjenjivo)*. |  |  |
| 12. | Partner je dostavio statut (ili ekvivalentni akt) istraživačke organizacije *(ukoliko nije javno dostupan)*. |  |  |
| **RB** | **Kriteriji za provjeru prihvatljivosti prijavitelja, partnera, projekta i aktivnosti** | **Procjena (DA/NE/NP)** | **Komentar** |
| 1. | Prijavitelj je pravna osoba koja se može svrstati u kategoriju mikro, malih, srednjih ili velikih poduzeća, (UzP 2.1.).*Izvor provjere: Prijavni obrazac (Obrazac 1.), ostali dostupni izvori* |  |  |
| 2.  | Partner je pravna osoba koja se može svrstati u kategoriju ~~javnih~~ istraživačkih organizacija (UzP 2.2.).*Izvor provjere: Prijavni obrazac (Obrazac 1.), ostali dostupni izvori* |  |  |
| 3. | Prijavitelj nije udruga ili dobrotvorna organizacija. *Izvor provjere: Prijavni obrazac (Obrazac 1.), ostali dostupni izvori*  |  |  |
| 4. | Prijavitelj nije obrt. *Izvor provjere: Prijavni obrazac (Obrazac 1.), ostali dostupni izvori* |  |  |
| 5. | Prijavitelj se ne nalazi ni u jednoj situaciji sukladno kriterijima isključenja (UzP, poglavlje 2.3.).*Izvor provjere: Izjava prijavitelja* *(Obrazac 2.)* |  |  |
| 6. | Partner se ne nalazi ni u jednoj situaciji sukladno kriterijima isključenja (UzP, poglavlje 2.3.).*Izvor provjere: Izjava partnera (Obrazac 3.)* |  |  |
| 7. | Jesu li prilikom svih provedenih provjera dokumentacije (uključujući i prethodne faze postupka dodjele), posebno uzimajući u obzir znakove upozorenja na prijevarno postupanje/korupciju, uočene situacije koje ukazuju na sumnju na korupciju i/ili prijevaru?  |  |  |
| 8. | U slučaju postojanja sumnje na prijevaru i/ili korupciju jesu li obaviještena nadležna tijela (DORH, USKOK)? |  |  |
| 9. | Cilj projekta je u skladu s ciljevima predmetne dodjele. *Izvor provjere: Prijavni obrazac (Obrazac 1.)* |  |  |
| 10. | Projektni prijedlog je u skladu s predmetom i svrhom Poziva te doprinosi obaveznim pokazateljima Poziva (UzP 1.2.);*Izvor provjere: Prijavni obrazac (Obrazac 1.)* |  |  |
| 11. | Provedba projekta nije započela prije predaje projektnog prijedloga; *Izvor provjere: Prijavni obrazac (Obrazac 1.), Izjava prijavitelja (Obrazac 2.) i Izjava partnera (Obrazac 3.);* |  |  |
| 12. | Predviđeno trajanje projekta nije dulje od 36 mjeseci i završetak provedbe mora biti najkasnije do 30. lipnja 2026. godine; *Izvor provjere: Prijavni obrazac (Obrazac 1.)* |  |  |
| 13. | Projekt u trenutku podnošenja projektnog prijedloga nije fizički niti financijski završen, niti se projekt smije završiti prije potpisa Ugovora o dodjeli bespovratnih sredstava;  *Izvor provjere: Izjava prijavitelja (Obrazac 2.) i Izjava partnera (Obrazac 3.);* |  |  |
| 14. | Projekt se provodi na prihvatljivom zemljopisnom području, na teritoriju RH;*Izvor provjere: Prijavni obrazac (Obrazac 1.)* |  |  |
| 15. | Projekt ne uključuje aktivnosti namijenjene proizvodnji proizvoda koji su navedeni na popisu Uredbe o popisu robe vojne namjene, obrambenih proizvoda i nevojnih ubojnih sredstava (NN 26/18, 37/18, 69/19, 107/21*);**Izvor provjere: Izjava prijavitelja (Obrazac 2.), Izjava partnera (Obrazac 3.)* |  |  |
| 16. | Projekt ne uključuje aktivnosti koje su bile dio operacije koja je, ili je trebala biti, podložna postupku povrata sredstava (u skladu s člankom 125. stavkom 3(f) Uredbe (EU) br. 1303/2013) nakon promjene proizvodne aktivnosti izvan programskog područja; *Izvor provjere: Izjava prijavitelja (Obrazac 2.) i Izjava partnera (Obrazac 3.);* |  |  |
| 17. | Projekt je u skladu s odredbama svih relevantnih nacionalnih zakonodavnih akata, uvažavajući pravila o državnim potporama/potporama male vrijednosti te je u skladu sa specifičnim pravilima i zahtjevima primjenjivima na ovaj Poziv; *Izvor provjere: Izjava prijavitelja (Obrazac 2.) i Izjava partnera (Obrazac 3.);* |  |  |
| 18. | Projekt se, na način opisan u projektnom prijedlogu, ne bi mogao provesti bez potpore iz NPOO-a; *Izvor provjere: Izjava prijavitelja (Obrazac 2.) i Izjava partnera (Obrazac 3.);* |  |  |
| 19. | Projekt poštuje načelo nekumulativnosti, odnosno ne predstavlja dvostruko financiranje*;* *Izvor provjere: Izjava prijavitelja (Obrazac 2.) i Izjava partnera (Obrazac 3.);* |  |  |
| 20. | Projekt je spreman za početak provedbe aktivnosti projekta i njihov završetak u skladu s planom aktivnosti (UzP 5.1.) *Izvor provjere: Prijavni obrazac (Obrazac 1.), Izjava prijavitelja (Obrazac 2.) i Izjava partnera (Obrazac 3.);* |  |  |
| 21. | Iznos traženih bespovratnih sredstava za projekt u okviru je propisanog najmanjeg i najvećeg dopuštenog iznosa bespovratnih sredstava za financiranje prihvatljivih izdataka koji se mogu dodijeliti temeljem ovog Poziva;*Izvor provjere: Prijavni obrazac (Obrazac 1.)* |  |  |
| 22. | Projekt je u skladu s načelom „ne nanosi bitnu štetu“ što znači da projekt ne uključuje aktivnosti kojima se nanosi bitna šteta bilo kojem od okolišnih ciljeva, u smislu članka 17. Uredbe o taksonomiji (Uredba (EU) 2020/852). Istraživačke aktivnosti nisu povezane s aktivnostima navedenima na listi automatski isključenih aktivnosti prema načelu „ne nanosi bitnu štetu“ i usklađene su s nacionalnim i EU zakonodavstvom iz područja zaštite okoliša;*Izvor provjere: Obrazac usklađenosti projektnog prijedloga s načelom „ne nanosi bitnu štetu“ (Obrazac 5.)* |  |  |
| 23. | Aktivnosti projekta su u skladu s prihvatljivim aktivnostima u sklopu ovog Poziva kako su navedene u poglavlju 2.7. Uputa za prijavitelje. *Izvor provjere: Prijavni obrazac (Obrazac 1.)* |  |  |

|  |  |  |  |
| --- | --- | --- | --- |
| **RB** | **Kriterij za administrativnu provjeru prije ~~potpisivanja Ugovora~~ donošenja Odluke o financiranju** | **Procjena (DA/NE)** | **Komentar** |
| 1. | Prijavitelj i partner su dostavili svu dokumentaciju prema poglavlju 4.4. UzP-a. |  |  |

**KONTROLNA LISTA ZA OCJENU KVALITETE I PROVJERU PRIHVATLJIVOSTI TROŠKOVA**

|  |  |  |  |
| --- | --- | --- | --- |
| **RB** | **Kriteriji za znanstvenu evaluaciju** | **Ocjena (1-5)** | **Komentar** |
| 1. | Procjena znanstvene izvrsnosti  |  |  |
| 2. | Procjena stupnja inovativnosti |  |  |
| 3. | Metodologija provedbe i procjena strukture, kvalifikacija i kompetencija članova projektnog tima |  |  |
| 4. | Usklađenost proračuna (troškova) i aktivnosti |  |  |

|  |  |  |  |
| --- | --- | --- | --- |
| **RB** | **Kriteriji za poslovno financijsku evaluaciju** | **Procjena (DA/NE/NP)** | **Komentar** |
| 1. | Bonitet |  |  |
| 2. | Proračunska usklađenost i prihvatljivost troškova |  |  |

|  |
| --- |
| **METODOLOGIJA ZA OCJENJIVANJE KVALITETE I PROVJERU PRIHVATLJIVOSTI TROŠKOVA** |
| **Kriteriji za znanstvenu evaluaciju** |
| 1. **Procjena znanstvene izvrsnosti**

**Objašnjenje:** Kriterijem se procjenjuje znanstvena izvrsnost i originalnost predloženog projekta. * ***Visoka ocjena (4-5):*** *Predloženi projekt ima vrlo visok stupanj znanstvene izvrsnosti i zasigurno će dovesti do originalnog ili ciljanog znanstvenog doprinosa. U projektu je jasna novost dugoročne vizije, te je postavljen ambiciozan i konkretan plan ka toj viziji. Metodologija istraživanja je primjerena i prikladna za rješavanje visokih znanstvenih i tehnoloških rizika predviđenih projektom.*
* ***Srednja ocjena (2-3):*** *Stupanj znanstvene izvrsnosti je zadovoljavajući i možda će dovesti do određenog ciljanog ili originalnog znanstvenog doprinosa. U projektu je jasna srednjoročna vizija, te naveden konkretan plan ka toj viziji. Metodologija istraživanja je primjerena i prikladna za rješavanje određenih znanstvenih i tehnoloških rizika predviđenih projektom.*
* ***Niska ocjena (1):*** *Stupanj znanstvene izvrsnosti je nizak i vjerojatno neće dovesti niti do ciljanog niti originalnog znanstvenog doprinosa. U projektu nije jasna vizija, ili nije naveden konkretan plan ka toj viziji. Predložena metodologija istraživanja nije primjerena ili nije prikladna za rješavanje znanstvenih i tehnoloških rizika predviđenih projektom.*
 |
| 1. **Procjena stupnja inovativnosti**

**Objašnjenje:** Kriterijem se procjenjuje stupanj inovativnosti predloženog projekta. * ***Visoka ocjena (4-5)****: Predloženi projekt ima vrlo visok stupanj inovativnosti. Inovacija je radikalno nova i bolje je usporedivo rješenje od postojećih na tržištu. Inovacija predstavlja potencijalni iskorak u tehnologiji u nastajanju ili u netehnološkom sektoru s visokim tržišnim potencijalom. Tehnološki rizici su visoki, ali prijavitelj i partner imaju značajno iskustvo u razvoju inovacija. Projekt će zasigurno doprinijeti razvoju novog proizvoda, procesa ili usluge.*
* ***Srednja ocjena (2-3):*** *Stupanj inovativnosti je zadovoljavajući. Inovacija bi mogla rezultirati proizvodom, procesom ili uslugom koja je nešto bolja od usporedivih rješenja. Tehnološki rizici su umjereni, odnosno ne-tehnološke inovacije imaju umjereni učinak. Prijavitelj i partner imaju solidno iskustvo u razvoju inovacija. Projekt donosi evidentan razvoj postojeće industrije ili ima potencijal razvoja nove tržišne niše.*
* ***Niska ocjena (1)****: Stupanj inovativnosti je nizak. Predložena inovacija predstavlja već poznatu ideju. Tehnološki rizik je mali, a inovativna ideja je slabog utjecaja na industriju. Inovacija će teško dovesti do novih ili značajno poboljšanih proizvoda, procesa ili usluga.*
 |
| 1. **Metodologija provedbe i procjena strukture, kvalifikacija i kompetencija članova projektnog tima**

**Objašnjenje:**Kriterijem se ocjenjuje je li prijavitelj osigurao adekvatne ljudske resurse potrebne za provedbu projekta, na realan način definirao strukturu, kvalifikacije i kompetencije članova projektnog tima i obrazložio mentorski kapacitet partnera, te jesu li adekvatno raspoređene odgovornosti članova tima te isplanirane upravljanje projektom. Također se ocjenjuje je li predložena metodologija provedbe projekta adekvatna. Prijavitelj kompetencije članova tima dokazuje životopisom. Odgovornosti članova projektnog tima za upravljanje i provedbu projekta moraju biti definirane i raspoređene i opisane u projektnom prijedlogu.* ***Visoka ocjena (4-5):*** *Struktura, kvalifikacije i kompetencije članova projektnog tima su realno predviđene i njihove odgovornosti su primjereno raspoređene. Voditelj istraživanja prijavitelja je postigao vrlo dobre ili značajne uspjehe u dosadašnjoj poslovnoj i/ili znanstvenoj karijeri te posjeduje značajno iskustvo u provedbi istraživačko-razvojnih aktivnosti, zaštite i iskorištavanja intelektualnog vlasništva, transfera tehnologije ili suradnje s istraživačkim organizacijama. Mentor u partnerskoj instituciji ima značajno iskustvo u mentoriranju doktorskih studenata, provedbi primijenjenih istraživanja, transferu tehnologije i suradnji s poslovnim sektorom. Dosadašnja postignuća voditelja istraživanja i mentora ukazuju na njihovu vrlo dobru ili iznimnu upravljačku kvalitetu. Doktorski student ima značajan potencijal za stjecanje doktorata i istraživačko-razvojni rad u poslovnom sektoru.*
* ***Srednja ocjena (2-3):*** *Struktura, kvalifikacije i kompetencije članova projektnog tima su djelomično realno predviđene i njihove odgovornosti su zadovoljavajuće raspoređene. Voditelj istraživanja prijavitelja je postigao određene uspjehe u dosadašnjoj poslovnoj i/ili znanstvenoj karijeri te posjeduje određeno iskustvo u provedbi istraživačko-razvojnih aktivnosti, zaštite i iskorištavanja intelektualnog vlasništva, transfera tehnologije ili suradnje s istraživačkim organizacijama. Mentor u partnerskoj instituciji ima određeno iskustvo u mentoriranju doktorskih studenata, provedbi primijenjenih istraživanja, transferu tehnologije i suradnji s poslovnim sektorom. Dosadašnja postignuća voditelja istraživanja i mentora ukazuju na njihovu zadovoljavajuću upravljačku kvalitetu. Doktorski student ima određen potencijal za stjecanje doktorata i istraživačko-razvojni rad u poslovnom sektoru.*
* ***Niska ocjena (1)****: Struktura, kvalifikacije i kompetencije članova projektnog tima nisu realno predviđene i njihove odgovornosti nisu zadovoljavajuće raspoređene ili u dostupnoj dokumentaciji nije pruženo dovoljno informacija za kvalitetnu procjenu ovog kriterija. Voditelj istraživanja prijavitelja u dosadašnjoj karijeri nije postigao nikakve uspjehe koji su relevantni za provedbu predloženog projekta. Mentor u partnerskoj instituciji nema iskustva u mentoriranju doktorskih studenata, provedbi primijenjenih istraživanja, transferu tehnologije i suradnji s poslovnim sektorom. Voditelj istraživanja i mentor nemaju nikakva upravljačka postignuća. Nije jasno ima li doktorski student potencijala za stjecanje doktorata i istraživačko-razvojni rad u poslovnom sektoru.*
 |
| **4. Usklađenost proračuna (troškova) i aktivnosti****Objašnjenje:**Kriterijem će se procjenjivati ima li projektni prijedlog jasan, cjelovit, izvediv i detaljno opisan plan provedbe, koji uključuje aktivnosti identificirane na odgovarajući način kao i realističnu procjenu vremenskog okvira i potrebnih resursa za njegovu provedbu uključujući adekvatan i jasno razrađen proračun.* ***Visoka ocjena (4-5):*** *Projekt uključuje istraživanje koje ima jasno definirane i obrazložene ciljeve i primjereno definirane aktivnosti za njihovo ostvarenje. Plan provedbe je cjelovito i detaljno opisan. Vjerojatnost izvedivosti predloženog istraživanja je visoka u smislu prikladnosti predloženih istraživačkih metodologija, vremenskog rasporeda aktivnosti i proračuna i može se ostvariti u predloženom razdoblju. Resursi potrebni za provedbu projekta su realno i primjereno planirani.*
* ***Srednja ocjena (2-3):*** *Ciljevi projekta i projektne aktivnosti su djelomično obrazložene i njihova poveznica je zadovoljavajuće jasno opisana. Plan provedbe je opisan u zadovoljavajućoj mjeri, uz manje nedostatke. Predloženo istraživanje je izvedivo u smislu prikladnosti predloženih istraživačkih metodologija, vremenskog rasporeda aktivnosti i proračuna i može se ostvariti u predloženom razdoblju. Resursi potrebni za provedbu projekta su djelomično realno predviđeni.*
* ***Niska ocjena (1)****: Projektni ciljevi i aktivnosti su loše definirani i obrazloženi, nije jasna njihova poveznica, ili u dostupnoj dokumentaciji nije pruženo dovoljno informacija za kvalitetnu procjenu ovog kriterija. Plan provedbe nije primjeren za ostvarenje projektnih ciljeva. Predloženo istraživanje nije izvedivo u smislu prikladnosti predloženih istraživačkih metodologija, vremenskog rasporeda aktivnosti i proračuna i nije realno da se može ostvariti u predloženom razdoblju. Resursi potrebni za provedbu projekta nisu realno predviđeni.*
 |
| **Kriteriji za financijsku evaluaciju** |
| 1. **Bonitet**

**Objašnjenje:**Kriterijem se procjenjuje može li prijavitelj osigurati dovoljne financijske resurse za nesmetanu provedbu projekta, odnosno može li se zaključiti da ima zatvorenu financijsku konstrukciju i dostatna sredstva za osiguravanje likvidnosti projekta. Prema ovom kriteriju je nužno da vlastiti udio u projektnom financiranju nije samo naznačen, već mora biti dokumentiran i konkretan izvor vlastitog financiranja uz dokaze (Ugovor o posudbi vlasnika ili drugog trgovačkog društva, neobvezujuće pismo namjere o kreditu, oročeni depozit, bjanko zadužnica, ili izjava osobe ovlaštene za vođenje poslovanja da se potreban i adekvatan iznos zadržane dobiti iz prethodnih poslovnih godina rezervira odlukom u svrhe provedbe projekta). |
| 1. **Proračunska usklađenost i prihvatljivost troškova**

**Objašnjenje:**Kriterijem se provjerava ispunjava li projektni prijedlog kriterije prihvatljivosti u odnosu na najmanji i najviši iznos bespovratnih sredstava, intenzitet i vrstu potpore, trajanje potpore, minimalni i maksimalni ukupni troškovi kao i vlastiti udio prijavitelja sukladno Uputama za prijavitelje. |